РЕПУБЛИКА СРБИЈА

*Г р а д Б е о г р а д*

Градска општина Младеновац

Комисија за спровођење поступка јавне набавке

Број: 03.05.404-52/2017

Дана: 5.9.2017. године

На основу члана 63. став 1. и 5. и члана 54. став 12. тачка 1) Закона о јавним набавкама ("Службени гласник РС", бр. 124/2012, 14/2015 и 68/2015), Комисија за спровођење поступка јавне набавке образована Решењем председника градске општине Младеновац бр. 03.05.404-52/2017 од 29.8.2017. године, врши:

**ИЗМЕНЕ И ДОПУНЕ КОНКУРСНЕ ДОКУМЕНТАЦИЈЕ**

**за јавну набавку мале вредности услуге организовања једнодневних излета за пензионере градске општине Младеновац, ЈНМВ бр. 2.10/2017**

Комисија за спровођење предметног поступка јавне набавке, врши измену конкурсне документације у поступку јавне набавке мале вредности услуге организовања једнодневних излета за пензионере градске општине Младеновац, ЈНМВ бр. 2.10/2017, која је дана 30.8.2017. године објављена на Порталу јавних набавки и интернет страници градске општине Младеновац, на следећи начин:

**I** У поглављу III - Техничке карактеристике предмета јавне набавке, **у тачки 3.1.2**, додаје се нова реченица која гласи:

"Услов за организовање/реализацију излета је да наручилац обезбеди најмање 40 путника за конкретну дестинацију, односно за један термин поласка."

У истом поглављу, после тачке 3.1.11, додаје се **нова тачка 3.1.12**, која гласи:

"Место поласка за све дестинације је плато испред Спортско рекреационог центра "Љубомир Ивановић Геџа" у Младеновцу, ул. Вука Караџића бр. 35."

**II** У Обрасцу понуде (обазац бр. 1), у оквиру табеле из тачке 3) Подаци из понуде, под редним бројем 3., замењује се број 5 бројем 3, тако да сада текст гласи:

"Најмање 3 радно ангажована лица на пружању предметне услуге (водичи-туристички пратиоци)",

и у трећем реду након редног броја 6., замењује се број 5 бројем 3, тако да сада текст гласи:

"Приложен списак аутобуса и очитане саобраћајне дозволе или други одговарајући доказ о законитој државини за 3 аутобуса са полисама осигурања путника у јавном саобраћају од последица несрећног случаја и осигурања од аутоодговорности".

**III** Наручилац продужава рок за подношење понуда до 13.9.2017. године, тако да ће поступак јавног отварања понуда бити спроведен дана 13.9.2017. године у 10,00 часова.

Понуде су благовремене ако буду достављене наручиоцу **до 13.9.2017. године до 9,45 часова**.

**IV** Молимо понуђаче да своју понуду припреме у складу са овом изменом конкурсне документације.

Уколико у међувремену неко од понуђача достави понуде по првобитној конкурсној документацији, исте се неће узети у разматрање.

Комисија ће ценити само оне понуде које буду у складу са овом изменом конкурсне документације.

Ова измена чини саставни део конкурсне документације.

**V** Наручилац у прилогу доставља измењене делове конкурсне документације (страница 5 и 15 у конкурсној документације), с тим да су понуђачи дужни да одштампану нову измењену страницу 15 (део обрасца понуде: 3) Подаци из понуде), замене са претходном, попуне, овере и приложе у оквиру своје понуде.

Прилог:

1. измењен текст на страни 5 конкурсне документације: Техничке карактеристике предмета набавке (спецификација)

2. измењен текст на страни 15 конкурсне документације: 3) Подаци из понуде

### 

Прилог број 1

### III - ТЕХНИЧКЕ КАРАКТЕРИСТИКЕ ПРЕДМЕТА ЈАВНЕ НАБАВКЕ (СПЕЦИФИКАЦИЈА)

**3.1. ОПИС УСЛУГЕ** – Организовање једнодневних излета за превоз пензионера градске општине Младеновац, у трајању од 90 календарских дана од почетка пружања услуге, обухвата: превоз аутобусима, улазнице за посету планираним културно - историјским садржајима, водиче - туристичке пратиоце по аутобусу и ресторанске услуге (ручак) за оквирно 2000 путника (пензионера).

**3.1.1** Планирано је организовање укупно 20 излета на 5 различитих дестинација, с тим да се планирају по четири термина за сваку дестинацију.

**3.1.2** Планирати превоз до 100 пензионера по излету, односно термину. Услов за организовање/реализацију излета је да наручилац обезбеди најмање 40 путника за конкретну дестинацију, односно за један термин поласка.

**3.1.3** Термини поласка и повратка за све дестинације морају бити суботом и недељом од 8,00 до 17,00 часова.

**3.1.4** За сваки излет мора бити ангажован потребан број аутобуса у зависности од броја пријављених путника. Наручилац ће благовремено доставити спискове са тачно утврђеним бројем путника за сваку дестинацију и предвиђени термин.

**3.1.5** Аутобуси морају бити туристичке класе (клима, аудио/видео).

**3.1.6** Наручиоцу се мора, на дан путовања, а пре отпочињања путовања, обавезно доставити:

- Записник о извршеном техничком прегледу аутобуса, не старији од 5 (пет) дана;

-Тахографске улошке или исписе дигиталног тахографа за претходна два дана - за возаче који су ангажовани за превоз.

**3.1.7** Планиране су следеће дестинације по наведеном редоследу:

1) Смедерево (укључује обилазак града, посета Смедеревској тврђави, улазнице, ручак);

2) Топола - Аранђеловац - Орашац (укључује посету Опленцу, Буковичкој бањи, Марићевића јарузи у Орашцу, улазнице, ручак);

3) Пожаревац (укључује посету Виминацијуму, Љубичевској ергели, улазнице, ручак);

4) Бечеј (укључује посету дворцу Дунђерски, улазнице, ручак);

5) Бања Врујици (укључује посету манастиру Боговађа, обилазак реке Рибнице, Рибничке пећине, цркве Св. Петра и Павла, улазнице, ручак).

**3.1.8** Први термин поласка се планира 23. септембра 2017. године, а потом сваке наредне суботе и недеље, закључно са 26. новембром 2017. године. Наручилац предвиђа евентуално одступања од планираних одредишта за посете у зависности од временских прилика и отворености за посете појединих комплекса у датом тренутку, као и могућност додавања нових термина у случају да неки од предвиђених не буде реализован из оправданих разлога.

**3.1.9** Ручак мора да садржи следећи мени:

- супа или чорба,

- бечка шницла или пљескавица са пиреом или понфритом,

- салата,

- десерт; или

- адекватна посна замена.

**3.1.10** Понуђач је дужан да уз понуду достави Програм путовања за сваку од предвиђених дестинација са тачно утврђеним терминима поласка и повратка, планираних посета и услуге ручка.

**3.1.11** Понуђач је дужан да уз понуду достави Опште услове путовања у једном примерку, с тим да приликом реализације сваке дестинације, непосредно пред полазак, достави и свим путницима у броју примерака који одговара броју путника.

**3.1.12** Место поласка за све дестинације је плато испред Спортско рекреационог центра "Љубомир Ивановић Геџа" у Младеновцу, ул. Вука Караџића бр. 35.

Прилог број 2

**3) ПОДАЦИ ИЗ ПОНУДЕ:**

|  |  |  |
| --- | --- | --- |
| 1. | Цена услуге организовања излета по путнику | \_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а  \_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом |
| 2. | Укупна цена услуге организовања излета за 2000 путника | \_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а  \_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом |
| 3. | Најмање 3 радно ангажована лица на пружању предметне услуге (водичи-туристички пратиоци) | да не  (заокружити) |
| 4. | Остварен приход од пружања предметних услуга за последње три обрачунске године у минималном износу од 5.000.000 динара без ПДВ-а | да не  (заокружити) |
| 5. | Да понуђач није био у блокади у последњих 12 месеци рачунајући од објављивања позива за подношење понуда | да не  (заокружити) |
| 6. | Најмање 3 аутобуса туристичке класе у својини или законитој државини | да не  (заокружити) |
| Приложене копије М обрасца за најмање 3 радно ангажована лица (осим у законом изузетом случају) и уговори о радном ангажовању за иста лица | | да не  (заокружити) |
| Приложен ОбразацБОН ЈН издат од АПР-а, односно Биланс успеха за 2014., 2015., 2016.г. | | да не  (заокружити) |
| Приложен списак аутобуса и очитане саобраћајне дозволе или други одговарајући доказ о законитој државини за 3 аутобуса са полисама осигурања путника у јавном саобраћају од последица несрећног случаја и осигурања од аутоодговорности | | да не  (заокружити) |
| Достављен Програм путовања и Општи услови путовања | | да не  (заокружити) |
| Опис услуге | | Организовање једнодневних излета за пензионере градске општине Младеновац у трајању од 90 дана |
| Рок плаћања: | | аванс у износу од 30%, остатак у року од 15 дана од дана достављања уредне фактуре |
| Рок важења понуде: | | \_\_\_\_\_\_\_\_\_\_\_ дана од дана јавног отварања понуда (не може бити краћи од 30 дана) |

Датум и место: \_\_\_\_\_\_\_\_\_\_\_\_\_\_\_\_\_\_ МП \_\_\_\_\_\_\_\_\_\_\_\_\_\_\_\_\_\_\_\_ (потпис и печат овлашћеног лица)

|  |
| --- |
| ***Напомена:*** *Образац понуде понуђач мора да попуни, овери печатом и потпише.Уколико понуђач наступа са групом понуђача образац попуњава, потписује и оверава печатом овлашћени представник групе понуђача.* |